觀王熙叔唐本草書歌
作者：黄庭堅
朝代：宋

paragraphs: 少時草聖學鍾王，意氣欲齊韋與張。
家藏古本數十百，千奇萬怪常搜索。
今得君家一卷書，始覺辛勤總無益。
移燈近前拭眼看，精神高秀非人力。
北風古樹折巔崖，蒼煙寒籐掛絕壁。
逸氣崢嶸馳萬馬，隻字千金不當價。
想初槃礴落筆時，毫端已與心機化。
主人知是希世奇，但見姓氏無標題。
自非高閑懷素不能此，何必更辨當年誰。